জানা যায়, সোমবার সকালে মেহেরপুর রাজু ফল ভান্ডারে ফ্ল্যাক্সি লোড করাকে কেন্দ্র করে সদর থানার ওসির ছেলের পক্ষ নিয়ে শহরের লিটন ও রিটন নামে দু’ভাই রাজু ফলভান্ডারের স্বত্বাধিকারীর সাথে বাকবিতন্ডা করে এবং তাকে লাঞ্চিত করে। রাজু ফল ভান্ডারের মালিক হোটেল বাজার ব্যবসায়ী সমিতির কাছে এব্যাপারে অভিযোগ দায়ের করেন। অভিযোগের ভিত্তিতে ব্যবসায়ীর সমিতির নেতৃবৃন্দ দুপুরে তাদের কার্যালয়ে বৈঠকে বসে। বৈঠকে উভয় পক্ষের কাছে বিষয়টি শোনার এক পর্যায়ে অভিযুক্ত ডিসি অফিসের কর্মচারী লিটন ও তার ভাই টিটন হোটেল বাজার ব্যবসায়ী সমিতির সেক্রেটারি জাহিদ ইকবাল এর উপর চড়াও হয় এবং তাকে লাঞ্চিত করে। এ ঘটনার প্রতিবাদে ব্যবসায়ীরা তাৎক্ষণিকভাবে শহরের সকল দোকানপাট বন্ধ করে দিয়ে রাস্তায় নেমে আসে এবং টায়ার জ্বালিয়ে সড়ক অবরোধ করে।